rejauldu/bengali-wikipedia huggingface dataset:
হিউ মরিস (; জন্ম: ৫ অক্টোবর, ১৯৬৩) ওয়েলসের কার্ডিফে জন্মগ্রহণকারী প্রথিতযশা সাবেক ইংরেজ আন্তর্জাতিক ক্রিকেটার। ১৯৯১ সালে স্বল্পকালীন সময়ের জন্য ইংল্যান্ড ক্রিকেট দলের সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে গ্ল্যামারগনের প্রতিনিধিত্ব করাসহ অধিনায়কেরও দায়িত্ব পালন করেছেন। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শীতা দেখিয়েছেন তিনি।   খেলোয়াড়ী জীবন  ব্লান্ডেলস স্কুলে অধ্যয়ন করেন। এ সময় সরকারী বিদ্যালয়ের খেলাগুলোয় বেশকিছু ব্যাটিং রেকর্ড গড়েছিলেন। এছাড়াও, অ্যাবেরাভনের পক্ষে রাগবি ইউনিয়নে অংশ নিয়েছেন।  ১৯৮৬ সালে মাত্র ২২ বছর বয়সে গ্ল্যামারগনের সর্বকনিষ্ঠ অধিনায়ক হিসেবে মনোনীত হন। তিন বছর দায়িত্ব পালনের পর ব্যাটিংয়ে মনোনিবেশ ঘটানোর লক্ষ্য এ পদ থেকে অব্যহতি নেন। ১৯৯৩ সালে তাকে পুনরায় এ দায়িত্বভার অর্পণ করা হয়। টেস্ট দলের জন্য তাকে লক্ষ্যবস্তুতে পরিণত করা হলেও আর কখনো খেলার জন্য মনোনয়ন দেয়া হয়নি।  ১৯৯১ সালে তিনটিমাত্র টেস্ট খেলার সুযোগ পেয়েছেন তিনি। সবগুলোই তৎকালীন বিশ্বক্রিকেটে ত্রাসের রাজত্বকারী ওয়েস্ট ইন্ডিজের বিপক্ষে ছিল। ২৫ জুলাই, ১৯৯১ তারিখে টেস্ট অভিষেক ঘটে হিউ মরিসের। কঠিন পরিস্থিতিতে তাদের পেস আক্রমণ মোকাবেলায় অগ্রসর হন। ১৯.১৬ গড়ে ১১৫ রান তুলতে পেরেছিলেন।  ক্রিকেট সংবাদদাতা কলিন বেটম্যান মরিস সম্পর্কে মূল্যায়ন করেছেন যে, তিনি প্রতিভাধর হলেও খুব সহজেই বিদায় নিতেন।   অবসর  ক্রিকেট খেলা থেকে অবসর নেয়ার পর ইংল্যান্ড এবং ওয়েলস ক্রিকেট বোর্ডে কারিগরী কোচিং পরিচালক, ভারপ্রাপ্ত প্রধান নির্বাহী ও সহকারী প্রধান নির্বাহীর ন্যায় বেশ কিছু গুরুত্বপূর্ণ দায়িত্বে ছিলেন। এরপর আগস্ট, ২০১৩ সালে গ্ল্যামারগনের প্রধান নির্বাহী ও ক্রিকেট পরিচালক পদে নিযুক্তি পান।  ব্যক্তিগত জীবনে বিবাহিত হিউ মরিস, ডেব্রা মরিস নাম্নী এক রমণীর পাণিগ্রহণ করেন। তাদের সংসারে বেথান মরিস ও এমিলি মরিস নামীয় দুই সন্তান রয়েছে।   তথ্যসূত্র    বহিঃসংযোগ      https://web.archive.org/web/20071119165706/http://www.ecb.co.uk/england/morris-appointed-managing-director,15229,EN.html  বিষয়শ্রেণী:১৯৬৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইংরেজ ক্রিকেট কোচ বিষয়শ্রেণী:ওয়েলসীয় ক্রিকেটার বিষয়শ্রেণী:ওয়েলসীয় ক্রিকেট প্রশাসক বিষয়শ্রেণী:গ্ল্যামারগনের ক্রিকেটার বিষয়শ্রেণী:গ্ল্যামারগন ক্রিকেট অধিনায়ক বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:ওয়েলসীয় ক্রিকেট কোচ বিষয়শ্রেণী:টেস্ট ও কাউন্টি ক্রিকেট বোর্ড একাদশের ক্রিকেটার বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী
লোফুরা (লাতিন ভাষা: Lophura) হচ্ছে Phasianidae পরিবারের একটি গণের নাম, যা মথুর ও আগুনপুচ্ছিদের নিয়ে গঠিত।এরা গোলাকার ডানার ভূচর পাখি; ৫ম ও ৬ষ্ঠ প্রান্ত পালক দীর্ঘতম, ১মটি ছোট, ২য়টি ৯ম বা ১০ম টির সমান; লেজ চাপা, পুরুষপাখির লেজের পালক প্রশস্ত ও কাস্তের মত বাঁকা; ঠোঁট মাঝারি আকারের, শক্তিশালী; পালকহীন উন্মুুক্ত মুখের ত্বকে উজ্জ্বল রঙ; পুরুষপাখির পায়ের পিছনে গজালের মত খাড়া নখর, কোন কোন প্রজাতির স্ত্রীপাখির পায়েও তা আছে; পুরুষ ও স্ত্রীপাখির চেহারায় অনেক পার্থক্য আছে। এই গণে ১২ টি প্রজাতি এবং কতিপয় উপপ্রজাতি রয়েছে।   প্রজাতিসমূহ   Lophura bulweri - Bulwer's Pheasant  Lophura diardi - Siamese Fireback  Lophura edwardsi - Edward's Pheasant  Lophura erythropthalma - Crestless Fireback  Lophura hoogerwerfi - Aceh Pheasant  Lophura ignita - Crested Fireback  Lophura inornata - Salvadori's Pheasant  কালো মথুরা Lophura leucomelanos - , Kalij Pheasant  Lophura nycthemera - Silver Pheasant  Lophura swinhoii - Swinhoe Pheasant  Lophura hatinhensis এবং Lophura hoogerwerfi মাঝে মাঝে উপপ্রজাতি হিসেবে বিবেচনা করা হয়। এই দুটি বাদে এই গণে বাকি থাকে ১০টি প্রজাতি। অন্য উপ-প্রজাতিগুলোকে মাঝে মাঝে দূরের প্রজাতি হিসেবে বিবেচনা করা হয়।   Lophura × imperialis - Imperial Pheasant   তথ্যসূত্র   * বিষয়শ্রেণী:পাখির গণ
ডান|183x183পিক্সেল এবিএমজি কিবরিয়া (মৃত্যু:২৮ জুন ২০১৪) বাংলাদেশের শাহাবুদ্দিন আহমেদ তত্ত্বাবধায়ক সরকারের প্রাক্তন উপদেষ্টা মন্ত্রীর পদমর্যাদা এবং অবসরপ্রাপ্ত পুলিশ কর্মকর্তা।   পড়ালেখা  কিবরিয়া ঢাকা বিশ্ববিদ্যালয় থেকে অর্থনীতিতে স্নাতক এবং স্নাতকোত্তর ডিগ্রি অর্জন করেছেন।   কর্মজীবন  ১৯৫২ সালে কিবরিয়া সেন্ট্রাল সুপিরিয়র সার্ভিস পরীক্ষায় পাস করার পর পাকিস্তানের পুলিশ সার্ভিসে যোগ দেন। পূর্ব পাকিস্তান স্পোর্টস ফেডারেশনের সাধারণ সম্পাদক ছিলেন। পূর্ব পাকিস্তানের গভর্নর শেরে বাংলা এ কে ফজলুল হকের এইড-ডি-ক্যাম্প হিসাবে দায়িত্ব পালন করেছিলেন। কলকাতায় জেলা প্রশাসকের দায়িত্ব পালন করেছেন। আঞ্জুমান মুফিদুল ইসলামের সভাপতি হিসাবে ১৮ বছর দায়িত্ব পালন করেছেন। ১৯৮৫ সালে সাধারণ বীমা কর্পোরেশন সভাপতি হন। শাহাবুদ্দিন আহমেদ তত্ত্বাবধায়ক সরকারের উপদেষ্টার দায়িত্ব পালন করেন এবং যোগাযোগ ও টেলিযোগাযোগ মন্ত্রানালয়ের দায়িত্বে ছিলেন।   মৃত্যু  ২৮ জুন ২০১৪ তারিখে ইউনাইটেড হাসপাতালে মারা যান।   তথ্যসূত্র   বিষয়শ্রেণী:২০১৪-এ মৃত্যু বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:শাহাবুদ্দিন আহমেদের মন্ত্রিসভার সদস্য বিষয়শ্রেণী:বাংলাদেশের তত্ত্বাবধায়ক সরকারের উপদেষ্টা বিষয়শ্রেণী:বাংলাদেশ পুলিশ মহাপরিদর্শক
সন্ধ্যা একনেলিগোদা হলেন শ্রীলঙ্কার একজন মানবাধিকার কর্মী। তিনি দেশটিতে নিখোঁজ হওয়া হাজারো মানুষের খোঁজ জানতে কাজ করে চলেছেন। ২০১৭ সালে তার কর্মকাণ্ডের স্বীকৃতিস্বরূপ তাকে আন্তর্জাতিক সাহসী নারী পুরস্কার প্রদান করেছিল মার্কিন পররাষ্ট্র দফতর  জীবনী তিনি শ্রীলঙ্কার প্রগিথ একনেলিগোদার সাথে বিবাহবন্ধনে আবদ্ধ হয়েছিলেন, যিনি পেশায় ছিলেন  একজন সাংবাদিকের। প্রগিথ একনেলিগোদা দেশটির দুর্নীতি বিষয়ক প্রতিবেদনের সাথে যুক্ত ছিলেন। একদা তিনি সন্ধ্যা একনেলিগোদাকে বলেছিলেন যে, তিনি হুমকি পেয়েছেন এবং তাকে কলম বন্ধ করতে বলা হয়েছে। এরপর ২০০৯ সালে প্রগিথ একনেলিগোদা অপহৃত হন এবং ২০০৯ সালে তিনি বাড়ি ফিরে আসেন। তিনি ২০১০ সালে শ্রীলঙ্কায় গৃহযুদ্ধ চলাকালে দেশটির তামিল বিদ্রোহীদের বিরুদ্ধে দেশটির সামরিক বাহিনীর রাসায়নিক অস্ত্র প্রয়োগ বিষয়ক প্রতিবেদনের সাথে যুক্ত থাকাকালীন সময়ে নিখোঁজ হন এবং আর বাড়ি ফিরে আসেন নি।  এরপর থেকে সন্ধ্যা একনেলিগোদা নিখোঁজ হওয়া মানুষদের খোঁজ জানতে কাজ শুরু করেন। তার কর্মকাণ্ড শ্রীলঙ্কায় নিখোঁজ হওয়া বহু মানুষের গল্প গণমাধ্যমের সামনে তুলে ধরেছে। তিনি নব্বই বারেরও বেশি সংখ্যক বার আদালতে উপস্থিত হয়েছেন তার স্বামীর খোঁজ জানার জন্য কিন্তু, তার স্বামীর ভাগ্যে কী ঘটেছে তিনি আজও জানতে পারেন নি।  সম্মাননা তার কর্মকাণ্ডের স্বীকৃতিস্বরূপ ২০১৭ সালে তাকে আন্তর্জাতিক সাহসী নারী পুরস্কার প্রদান করা হয়।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:আন্তর্জাতিক সাহসী নারী পুরস্কার প্রাপক বিষয়শ্রেণী:সাহসিকতা পুরস্কার বিষয়শ্রেণী:নারী মানবাধিকার কর্মী বিষয়শ্রেণী:বিবিসি ১০০ নারী
থাম্ব|WHO মানুষ ও অন্যান্য প্রাণীদের স্বাস্থ্য বিষয়ক বিজ্ঞানের জন্য দেখুন স্বাস্থ্য বিজ্ঞান  বিশ্ব স্বাস্থ্য সংস্থা স্বাস্থ্য সম্পর্কিত ১০টি মানদন্ড হল—একঃ কর্মশক্তি-সম্পন্ন, স্বাভাবিকভাবে জীবনের বিভিন্ন কাজ মোকাবেলা করতে পারে। দুইঃ আশাবাদী, সক্রিয় দৃষ্টিভঙ্গিতে কাজ করতে পারে। তিনঃ নিয়মিত বিশ্রাম নেয়, ঘুম ভাল। চারঃ পরিবেশের সঙ্গে খাপ খাওয়াতে পারে, বিভিন্ন অবস্থার মোকাবেলা করতে পারে। পাঁচঃ সাধারণ সর্দি ও সংক্রামক রোগ প্রতিরোধক শক্তি আছে। ছয়ঃ ওজন সঠিক, শরীরের সংগঠনিক দিক সঠিক। সাতঃ চোখ উজ্জ্বল, কোনো প্রদাহ রোগ নেই। আটঃ দাঁত পরিষ্কার এবং সতেজ, ব্যাথা নেই, দাঁতের মাঢ়ির রং স্বাভাবিক। নয়ঃ চুলে উজ্জ্বতা আছে, খুশকি নেই। দশঃ হাড় স্বাস্থ্যবান, পেশি ও ত্বক নমনীয়, হাঁটাহাঁটি করলে কোনো অসুবিধা নেই।   বহিঃসংযোগ   বিশ্ব স্বাস্থ্য সংস্থা  ওইসিডি হেলথ্ স্ট্যাটিসটিকস্  'Defying Death' অনলাইন ভিডিও অন ডিজিস (Provided by the Vega Science Trust).   হেলথ্ এণ্ড মেডিক্যাল ইনফরম্যাশন from UCB Libraries GovPubs  বিষয়শ্রেণী:স্বাস্থ্য বিষয়শ্রেণী:ব্যক্তিগত জীবন বিষয়শ্রেণী:মূল বিষয়ের নিবন্ধ
থাম্ব| হ্যারল্ড কক্স হ্যারল্ড কক্স (১৮৫৯ - ১ মে ১৯৩৬) ১৯০৬ থেকে ১৯১০ সাল পর্যন্ত প্রেসটনের একজন লিবারেল এমপি ছিলেন।   সংসদ সদস্য  তবে লিবারেল এমপি হিসেবে তার মেয়াদ সুখের ছিল না। কক্স একটি ধ্রুপদী উদারপন্থী ছিলেন কিন্তু লিবারেল পার্টি উদারনৈতিক কল্যাণ সংস্কারের সময় নতুন উদারতাবাদ গ্রহণ করার জন্য এটি থেকে দূরে সরে যাচ্ছিল। কক্স, লিবারেল পার্টিতে প্রায় একাই, তার দলের বার্ধক্য পেনশন, দরিদ্র স্কুলছাত্রীদের জন্য খাবার এবং বেকারত্ব সুবিধার নীতির বিরুদ্ধে লড়াই করেছিলেন।W. H. Greenleaf, The British Political Tradition. Volume Two: The Ideological Heritage (London: Methuen, 1983), p. 96. তিনি হাউস অফ কমন্সে তাঁর সমাজতন্ত্রে (১৯০৭) উচ্চারণ করেছিলেন যে তিনি ব্যক্তি ও গোষ্ঠীর দায়িত্বকে দুর্বল করার বিরুদ্ধে ছিলেন। এই ধরনের সংস্কারের সমর্থনে লিবারেল সাংসদ জিপি গুচ বলেছেন যে কক্স "লিবারেল পক্ষের একমাত্র ব্যক্তি যিনি তাদের অযৌক্তিক আকারে ল্যাসেজ-ফেয়ারের মতবাদকে আঁকড়ে ধরেছিলেন। যখন আমরা রাজ্যে একটি অপরিহার্য উপকরণ দেখেছি। সাধারণ মানুষের জীবনযাত্রার ন্যূনতম মান, তিনি 'কিছুর বিনিময়ে কিছু' পাওয়ার ফলে নৈতিক তন্তুর শিথিলতাকে ভয় পান।"G. P. Gooch, Under Six Reigns (London: Longmans, Green & Co., 1958), p. 147.   মন্তব্য    বহিঃসংযোগ    Works by Harold Cox at Project Gutenberg  Works by or about Harold Cox at Internet Archive    Harold Cox's Dictionary of National Biography entry   বিষয়শ্রেণী:যীশু কলেজ, কেমব্রিজের প্রাক্তন শিক্ষার্থী বিষয়শ্রেণী:টনব্রিজ স্কুলে শিক্ষিত ব্যক্তি বিষয়শ্রেণী:লন্ডন কাউন্টি কাউন্সিলের সদস্য বিষয়শ্রেণী:যুক্তরাজ্যের সংসদ সদস্য ১৯০৬-১৯১০ বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:১৯৩৬-এ মৃত্যু বিষয়শ্রেণী:১৮৫৯-এ জন্ম
ত্রিবিক্রম পণ্ডিতাচার্য (আনু: ১২৫৮ - ১৩২০), ছিলেন একজন ভারতীয় পণ্ডিত এবং মধ্বাচার্যের অন্যতম শিষ্য। তিনি বায়ুস্তূতি রচনা করেন, যা মাধব ঐতিহ্যের অন্যতম বিখ্যাত স্তোত্র।  জীবনী ত্রিবিক্রম পণ্ডিতাচার্যের জীবনী বিবরণটিও তাঁর পুত্র নারায়ণ পণ্ডিতাচার্য শ্রী মাধব বিজয়া-এ যথেষ্ট বিশদভাবে দিয়েছেন। ত্রিবিক্রম পণ্ডিতাচার্যের পিতা ছিলেন সুব্রহ্মণ্য পণ্ডিতাচার্য।  ত্রিবিক্রম পণ্ডিতাচার্য তার অল্প বয়সেও একজন পণ্ডিত ছিলেন এবং মাধব হিসেবে ধর্মান্তরিত হওয়ার আগেই তিনি "উষাহরণ" নামে একটি সংস্কৃত মহাকাব্য লিখেছিলেন।  ত্রিবিক্রম পণ্ডিতাচার্য ছিলেন কাসারগোড়ের রাজা যাকে বলা হয় জয়সিংহের শিক্ষক। একবার যখন শ্রী মাধবাচার্য কাসারগোদ পরিদর্শনে গিয়েছিলেন, তিনি শ্রী মাধবকে বিতর্কের জন্য চ্যালেঞ্জ করেছিলেন, কারণ তিনি অদ্বৈত ঐতিহ্যে বিশ্বাস করতেন। বিতর্ক ৭-৮ দিন ধরে চলে এবং শেষ পর্যন্ত, তিনি শ্রী মাধবের দর্শন গ্রহণ করেন এবং তাঁর শিষ্য হন। তিনি তত্ত্ব প্রদীপিকা নামে একটি গ্রন্থও রচনা করেন, যা মধ্বাচার্যের ব্রহ্মসূত্রভাষ্যের একটি ভাষ্য।  ত্রিবিক্রম পণ্ডিতাচার্যের পুত্র, নারায়ণ পণ্ডিতাচার্য, মধ্বাচার্যের জীবনী, বিখ্যাত শুমধ্ববিজয়া রচনা করেছিলেন।  অবদান ত্রিবিক্রম পণ্ডিত কিশোর বয়সে কাব্য 'উষাহরণ' রচনা করেছিলেন। পণ্ডিতাচার্যের কাছে স্বীকৃত আরও কিছু কাজ রয়েছে, যার মধ্যে তত্ত্বপ্রদীপ নামক একটি বই, যা মধ্বাচার্যের ব্রহ্মসূত্রভাষ্য এবং বায়ুস্তূতির একটি ভাষ্য।  আরোপিত কাজ হল:   বায়ুস্তূতি  বিষ্ণুস্তূতি  নৃসিংহস্তূতি (২২টি শ্লোকে)  উষাহরণ  মাধব স্তোত্র  তত্ত্বপ্রদীপা  তথ্যসূত্র  উৎস       বিষয়শ্রেণী:ভারতীয় পুরুষ কবি বিষয়শ্রেণী:দ্বৈত দার্শনিক বিষয়শ্রেণী:তুলু ব্যক্তি বিষয়শ্রেণী:১২৫৮-এ জন্ম বিষয়শ্রেণী:১৩২০-এ মৃত্যু বিষয়শ্রেণী:দ্বৈত বেদান্ত
থাম্ব|তারা মসজিদ, আরমানিটোলা, ঢাকা  তারা মসজিদ পুরান ঢাকার আরমানিটোলায় আবুল খয়রাত সড়কে অবস্থিত। সাদা মার্বেলের গম্বুজের ওপর নীলরঙা তারায় খচিত এ মসজিদ নির্মিত হয় আঠারো শতকের প্রথম দিকে। মসজিদের গায়ে এর নির্মাণ-তারিখ খোদাই করা ছিল না। জানা যায়, আঠারো শতকে ঢাকার 'মহল্লা আলে আবু সাঈয়ীদ'-এ (পরে যার নাম আরমানিটোলা হয়) আসেন জমিদার মির্জা গোলাম পীর (মির্জা আহমদ জান)। ঢাকার ধণাঢ্য ব্যক্তি মীর আবু সাঈয়ীদের নাতি ছিলেন তিনি। মির্জা মসজিদ নির্মাণ করেন। ‌মির্জা সাহেবের মসজিদ হিসেবে এটি তখন বেশ পরিচিতি পায়। ১৮৬০ সালে মারা যান মির্জা গোলাম পীর। পরে, ১৯২৬ সালে, ঢাকার তৎকালীন স্থানীয় ব্যবসায়ী, আলী জান বেপারী মসজিদটির সংস্কার করেন। সে সময় জাপানের রঙিন চিনি-টিকরি পদার্থ ব্যবহৃত হয় মসজিদটির মোজাইক কারুকাজে।  মোঘল স্থাপত্য শৈলীর প্রভাব রয়েছে এ মসজিদে। ঢাকার কসাইটুলীর মসজিদেও এ ধরনের বৈশিষ্ট্য লক্ষ্য করা যায়। উল্লেখ্য, দিল্লি, আগ্রা ও লাহোরের সতের শতকে নির্মিত স্থাপত্যকর্মের ছাপ পড়ে মোঘল স্থাপত্য শৈলীতে।  ডান|থাম্ব|তারা মসজিদ বারান্দা মির্জা গোলামের সময় মসজিদটি ছিল তিন গম্বুজঅলা, দৈর্ঘ্যে ৩৩ ফুট (১০.০৬ মিটার) আর প্রস্থে ১২ ফুট (৪.০৪ মিটার)। আলী জানের সংস্কারের সময়, ১৯২৬ সালে, মসজিদের পূর্ব দিকে একটি বারান্দা বাড়ানো হয়। ১৯৮৭ সালে তিন গম্বুজ থেকে পাঁচ গম্বুজ করা হয়। পুরনো একটি মেহরাব ভেঙে দুটো গম্বুজ আর তিনটি নতুন মেহরাব বানানো হয়।  মসজিদের বতর্মান দৈর্ঘ্য ৭০ ফুট (২১.৩৪ মিটার), প্রস্থ ২৬ ফুট (৭.৯৮ মিটার)।   আরও দেখুন   বাংলাদেশের মসজিদের তালিকা  ঢাকা বিভাগের মসজিদের তালিকা   বহিঃসংযোগ    তারা মসজিদ, বাংলাপিডিয়া  মির্জা গোলাম পীরের মসজিদ, আর্কনেট ডিজিটাল লাইব্রেরি  স্টার হেরিটেজ, ডেইলি স্টার পত্রিকা, ২৫ জুলাই ২০০৪  বিষয়শ্রেণী:ঢাকা জেলার মসজিদ বিষয়শ্রেণী:ঢাকা জেলার দর্শনীয় স্থান বিষয়শ্রেণী:পুরান ঢাকা
শিয়া জামে মসজিদ (, , ) কাশ্মীরি গেট, দিল্লিতে অবস্থিত একটি মসজিদ।   হুজ্জাতুল ইসলাম সৈয়দ মহসিন আলী তাকভী এর ইমাম (প্রার্থনা নেতা)। DECISIVE ACTION PLAN , This is directly related to Muslim society. India Shia Sunni scholars slam Delhi blasts, say Islam abhors terror, by Aamir Raza Husain   আরো দেখুন    এনসিআর-এর শিয়া মসজিদের তালিকা   তথ্যসূত্র   বিষয়শ্রেণী:প্রধান মসজিদ বিষয়শ্রেণী:দিল্লির মসজিদ বিষয়শ্রেণী:উইকিউপাত্তে স্থানাঙ্ক আছে
প্রতিযোগিতায় জমাদানকৃত সবগুলো নিবন্ধ ৭ই এপ্রিলের মধ্যে পর্যালোচনা করে প্রতিযোগিতাটি বন্ধ করা হবে।  পর্যালোচকগণ, নিবন্ধে কোন ভুল ত্রুটি খুঁজে পেলে বা নিবন্ধে কিছু সংশোধন করতে হলে তা এই তালিকার মন্তব্য কলামে লিখবেন। সংশ্লিষ্ঠ নিবন্ধ সৃষ্টিকারী তার নিবন্ধটি পর্যালোচিত হওয়ার পর ৭ এপ্রিল পর্যন্ত নিজের নিবন্ধ(গুলো) সংশোধন করতে পারবেন। সংশোধনের পর সংশ্লিষ্ঠ পর্যালোচক পুনরায় নিবন্ধটি পর্যালোচনা করবেন। এই ৭ দিনে নতুন কোন নিবন্ধ জমা নেওয়া হবে না।  যাদের নিবন্ধ গৃহীত হয়েছে শুধুমাত্র তাদেরকে আলাপ পাতায় (লগইন থাকা অবস্থায় এখানে ক্লিক করুন) একটি ফর্ম পূরণের বার্তা দেওয়া হয়েছে। আপনার সাথে যোগাযোগের সুবিধার্থে অনুগ্রহ করে ফর্মটি ১লা মে-এর পূর্বে পূরণ করুন। যদি আপনি ইতিমধ্যেই ফর্মটি পূরণ করে থাকেন তাহলে দয়া করে দ্বিতীয়বার করবেন না (করলে আমাদের কাজ অনেক বৃদ্ধি পাবে)। আমরা যাদের নিবন্ধ পর্যালোচিত হয়েছে ও গৃহীত হয়েছে শুধুমাত্র তাদেরকেই বার্তা দিয়েছি। এটি চলমান প্রক্রিয়া সুতরাং যদি আপনি বার্তা না পেয়ে থাকেন তাহলে ৭ই এপ্রিল পর্যন্ত অর্থাৎ আপনার নিবন্ধটি পর্যালোচিত হওয়া পর্যন্ত অপেক্ষা করুন।  উইকিমিডিয়া বাংলাদেশ, ১০ই এপ্রিল থেকে পুরষ্কারপ্রপ্তদের সাথে ইমেইলে যোগাযোগ শুরু করবে। এটি ক্রমাগত প্রক্রিয়া সুতরাং ধৈর্য্য ধারণের জন্য আপনাকে ধন্যবাদ।  আরও কিছু জানতে চান? এখানে ক্লিক করে বার্তা রাখুন অথবা info-bnwikimedia.org ঠিকানায় ইমেইল করুন।
চেমালুসা মসজিদ (বসনিয়ান: Čemaluševa džamija / তুর্কি: Cemaluşa camii ) হাভাদজা কেমালুদিন মসজিদ নামেও পরিচিত একটি মসজিদ ছিল ফেরহাদিজা রাস্তা এবং মারশালা টিটো রাস্তার মাঝখানে অবস্থিত এবং একই নামে রাস্তার কোণে অবস্থিত ছিল চেমালুসা । আধুনিক দিনের আবাসিক এবং ব্যবসায়িক ভবনটিও হাভাদজা কেমালুদিনের নামে নামকরণ করা হয়েছে (যা শুধু জেএটি বিল্ডিং নামে পরিচিত) সেখানে দাঁড়িয়ে আছে।    ইতিহাস  চেমালুসা মসজিদটি হাভাদজা কেমালুদিন দ্বারা ১৯১৫ সালে ডিজাইন ও নির্মিত হয়েছিল, যিনি সেই সময়ে একজন ছাত্র ছিলেন।  মসজিদটির বাম দিকে অবস্থিত একটি পাথরের মিনার ছিল, চারটি পিলারের উপর একটি ছাদ ছিল, শিঙলে ঢাকা ছিল। খিলানযুক্ত জানালাগুলি প্লাস্টার এবং দাগযুক্ত কাচ দিয়ে তৈরি করা হয়েছিল। মিহরাবের ওপরের চওড়া ছাদটি স্ট্যালাকটাইটে খোদাই করা কাঠের ছোট ছোট টুকরো দিয়ে ভরা ছিল। পুরুষ ও নারীর অযু করার জন্য দুটি পানির ঝর্ণা ছিল।  মসজিদের পাশে একটি বড় কবরস্থান ছিল, একটি প্রাচীর দ্বারা বেষ্টিত, যেটি বসনিয়ায় অটোমানদের বিজয়ের সময়কার। হ্যাডজিমিউজিক, নতুন এবং ডিজেনেটিক পরিবারের সদস্যদের কেমালুসার হারেমে সমাহিত করা হয়েছিল। যুদ্ধের প্রবীণ মুস্তাজ-বেগ জেনেটিচ, যিনি ১৮৭৪ সালে মারা যান, তিনি তাঁর উইলে ওয়াকফের জন্য একশত ডুকাটকে উইল করেছিলেন যে তাকে দুটি প্রাচীনতম শহীদের সমাধির মধ্যে সমাধিস্থ করার জন্য একটি সুস্পষ্ট আদেশ দিয়েছিলেন।   অস্ট্রো-হাঙ্গেরিয়ানদের আগমনের পর, চেমালুশা রাস্তা হঠাৎ করে উঠতে শুরু করে এবং ঐতিহ্যবাহী বসনিয়ান বাড়িগুলিকে বিল্ডিং দিয়ে প্রতিস্থাপিত করা হয় যা ফেরহাদিজার মধ্য দিয়ে ছড়িয়ে পড়ে।   চেমালুসা মসজিদটি ১৯৪০ সালে যুগোস্লাভিয়া রাজ্যের সরকার দ্বারা ভেঙে ফেলা হয়েছিল যারা ১৯৩৯ সালের জুনে ধ্বংসের নির্দেশ দিয়েছিল। রিউফ কাদিক পরবর্তীতে ১৯৪৭ সালে আধুনিক জেএটি বিল্ডিং ডিজাইন ও নির্মাণ করেন    সাহিত্য    আমির কাদিচ - রিউফ কাদিচ এবং বসনিয়া ও হার্জেগোভিনায় আধুনিক স্থাপত্যের সূচনা। সারায়েভো, 2010  জিভোরাদ জানকোভিচ - মুহাম্মাদ কাদিচ - জীবন এবং কাজ, একাডেমি অফ সায়েন্সেস অ্যান্ড আর্টস অফ বিআইএইচ, সারাজেভো।  Alija Bejtić - সারাজেভোর রাস্তা এবং স্কোয়ার।  Nedžad Kurto - Sarajevo 1492–1992, Oko, Sarajevo.  Predrag Milošević - যুগোস্লাভিয়ার রাজ্যে স্থাপত্য (সারাজেভো 1918-1941)। ফোকা: প্রসেভজেটা, 1997     তথ্যসূত্র   বিষয়শ্রেণী:সুন্নি মসজিদ বিষয়শ্রেণী:সারায়েভোর মসজিদ বিষয়শ্রেণী:ধ্বংসকৃত মসজিদ
মধুমতি এক্সপ্রেস (ট্রেন নাম্বার- ৭৫৫/৭৫৬) বাংলাদেশ রেলওয়ের অধীনে পরিচালিত পশ্চিমাঞ্চলের একটি জনপ্রিয় আন্তঃনগর ট্রেন। ট্রেনটি বাংলাদেশ রেলওয়ে পশ্চিমাঞ্চল এর সদর দপ্তর ও বাংলাদেশের উত্তরবঙ্গের বড় শহর  রাজশাহী থেকে ভাঙ্গা ও পদ্মা সেতু দিয়ে রাজধানী ঢাকা রুটে চলাচল করে। এটি উদ্বোধন করা হয় ১৫ই আগস্ট ২০০৩  সালে যা সেই সময় রাজশাহী-গোয়ালন্দ ঘাট রুটে চলাচল করতো। যা পরবর্তী সময়ে ২০২০ সালের ৩০ অক্টোবর থেকে রুট পরিবর্তন করে ভাঙ্গা রেলওয়ে স্টেশন পর্যন্ত বর্ধিত করা হয়। পরবর্তীতে ২০২৩ সালের ১ ডিসেম্বর  তা ঢাকা পর্যন্ত বর্ধিত করা হয়। এটি রাজশাহী - ঢাকা রুটের পঞ্চম ট্রেন হিসেবে আত্মপ্রকাশ করে। বর্তমানে ট্রেনটি ভারত থেকে আমদানি করা জার্মানির Linke-Hofmann-Busch (LHB) কোচ নিয়ে রাজশাহী ও ঢাকার মঝে পদ্মা সেতু হয়ে চলাচল করছে।  সময়সূচী ট্রেন নংউৎসপ্রস্থানগন্তব্যপ্রবেশসাপ্তাহিক ছুটি৭৫৫ঢাকা১৫:০০রাজশাহী ২২:৪০শনিবার ৭৫৬রাজশাহী  ০৬:৪০ঢাকা১৪:০০শনিবার    যাত্রাবিরতি  অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি অনির্দিষ্টকাল পর্যন্ত কার্যকর। এক্ষেত্রে বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ তথ্যাদি জানা যেতে পারে।  ঢাকা রেলওয়ে স্টেশন  শ্রীনগর রেলওয়ে স্টেশন  মাওয়া রেলওয়ে স্টেশন  পদ্মা রেলওয়ে স্টেশন  শিবচর রেলওয়ে স্টেশন  ভাঙ্গা রেলওয়ে স্টেশন  পুখুরিয়া রেলওয়ে স্টেশন  তালমা রেলওয়ে স্টেশন  ফরিদপুর রেলওয়ে স্টেশন  আমিরাবাদ রেলওয়ে স্টেশন  পাচুরিয়া রেলওয়ে স্টেশন  রাজবাড়ী রেলওয়ে স্টেশন  কালুখালী জংশন রেলওয়ে স্টেশন  পাংশা রেলওয়ে স্টেশন  খোকসা রেলওয়ে স্টেশন  কুমারখালী রেলওয়ে স্টেশন  কুষ্টিয়া কোর্ট রেলওয়ে স্টেশন  পোড়াদহ রেলওয়ে স্টেশন  মিরপুর রেলওয়ে স্টেশন  ভেড়ামারা রেলওয়ে স্টেশন  পাকশী রেলওয়ে স্টেশন  ঈশ্বরদী জংশন রেলওয়ে স্টেশন  রাজশাহী রেলওয়ে স্টেশন   আরও দেখুন    চন্দনা কমিউটার  তথ্যসূত্র  বিষয়শ্রেণী:বাংলাদেশের আন্তঃনগর ট্রেন বিষয়শ্রেণী:বাংলাদেশের নামযুক্ত যাত্রীবাহী ট্রেন
তিস্তামুখঘাট রেলওয়ে স্টেশন বাংলাদেশের রংপুর বিভাগের গাইবান্ধা জেলার একটি রেলওয়ে স্টেশন। তিস্তামুখঘাট রেলওয়ে স্টেশন অব্যবহৃত অবস্থায় আছে।  ইতিহাস ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে সান্তাহার থেকে তিস্তামুখ পর্যন্ত ৯৪ কিলোমিটার দীর্ঘ (৫৮ মাইল) মিটারগেজ রেলপথ নির্মাণ করে। নাব্যতা সংকটের কারণে এই ঘাটটি বন্ধ করে ফুলছড়ি ঘাটে নেওয়া হয়। আবারো নাব্যতা সংকট হলে ফুলছড়ি ঘাটটি ফুলছড়ি উপজেলার বালাসিঘাটে পর্যন্ত নেওয়া হয়।  পরিষেবা তিস্তামুখঘাট রেলওয়ে স্টেশনে বর্তমানে কোন ট্রেন পরিষেবা নাই।  সম্পর্কিত নিবন্ধ চিলাহাটি-পার্বতীপুর-সান্তাহার-দর্শনা লাইন  তথ্যসূত্র  বিষয়শ্রেণী:গাইবান্ধা জেলার রেলওয়ে স্টেশন বিষয়শ্রেণী:বাংলাদেশের অব্যবহৃত রেলওয়ে স্টেশন
রণা উইলসন রাজনৈতিক বন্দীদের মুক্তি কমিটির (সিআরপিপি) জনসংযোগ সম্পাদক। তিনি অবৈধ কার্যক্রম (প্রতিরোধ) আইন (ইউএপিএ) এর অধীনে মামলা করা সন্ত্রাসবাদের মামলায় অভিযুক্ত ব্যক্তিদের সাথে কাজ করেছেন।   রনা কেরালার কোল্লাম জেলার মানুষ । ১৯৯০ এর দশকের শেষদিকে তিনি দিল্লিতে এসেছিলেন, যেখানে তিনি জওহরলাল নেহেরু বিশ্ববিদ্যালয়ে (জেএনইউ) পড়াশুনা করেছিলেন। ২০০১ সালের পার্লামেন্ট হামলা মামলায় এসএআর গিলানিকে মুক্তি দেওয়ার লড়াইয়ে তিনি সর্বাগ্রে ছিলেন। এর পরে, তিনি গিলানির সাথে রাজনৈতিক কারা মুক্তির কমিটি (সিআরপিপি) গঠন করেন।   রণার বাড়িতে এপ্রিল ২০১৮এ অভিযান চালানো হয়েছিল। এ সময় তিনি লন্ডনে পিএইচডি করার  প্রস্তাবে প্রস্তুত হচ্ছিলেন। . ৬ইজুন ২০১৮তে, ভারতে জুড়ে একটি যৌথ অভিযানে সুধীর ধওয়ালে, সোমা সেন, মহেশ রাউত এবং সুরেন্দ্র গ্যাডলিংয়ের সাথে সকালে পুনে পুলিশ তাকে দিল্লির মুনিরকা থেকে গ্রেপ্তার করে।  তার বিরুদ্ধে অবৈধ কার্যক্রম (প্রতিরোধ) আইন (ইউএপিএ) এর আওতায় মামলা করা হয়েছিল।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:কেরলের ব্যক্তি বিষয়শ্রেণী:জীবিত ব্যক্তি বিষয়শ্রেণী:কোল্লাম জেলার ব্যক্তি
মোহিনীশঙ্কর রায় (২৩ জ্যৈষ্ঠ, ১২৮৫ - ২৫ আষাঢ়, ১৩৪৯ বংগাব্দ) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। ময়মনসিংহের বিপ্লবী সংস্থা সাধনা সমিতির বিশিষ্ট কর্মী এবং হেমেন্দ্রকিশোর আচার্য চৌধুরীর বৈপ্লবিক কাজের অন্যতম সহকর্মী ছিলেন। বঙ্গভঙ্গ রদ এবং স্বদেশী আন্দোলনে উল্লেখযোগ্য অংশগ্রহণ করেন। প্রথম বিশ্বযুদ্ধের আগে দীর্ঘদিন অন্তরীণ ছিলেন। ১৯২১ সালে অসহযোগ আন্দোলনে যোগ দিয়ে কারারুদ্ধ হন। ছাড়া পেয়ে কংগ্রেস এবং যুগান্তর দলের সাথে যুক্ত থাকেন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৮৭৮,   জন্ম মোহিনীশঙ্কর রায়ের জন্ম কিশোরগঞ্জ জেলার কটিয়াদী উপজেলার গচিহাটায়।ত্রৈলোক্যনাথ চক্রবর্তী, জেলে ত্রিশ বছর, পাক ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ২২১-২২২।  সাধনা সমিতির সদস্যবৃন্দ মোহিনীশঙ্কর রায় ছাড়াও সাধনা সমিতির অন্যান্য সদস্য ছিলেন হেমেন্দ্রকিশোর আচার্য চৌধুরী, সুরেন্দ্রমোহন ঘোষ, শ্যামানন্দ সেন, সিধু সেন, পৃথ্বীশচন্দ্র বসু, কোহিনুর ঘোষ, বিনোদচন্দ্র চক্রবর্তী, মহেন্দ্রচন্দ্র দে, আনন্দকিশোর মজুমদার, ভক্তিভূষণ সেন, ক্ষিতীশচন্দ্র বসু, মনোরঞ্জন ধর, সুধেন্দ্র মজুমদার, মতিলাল পুরকায়স্থ, সঞ্জীবচন্দ্র রায়, দ্বিজেন্দ্র চৌধুরী ননী, ও নগেন্দ্রশেখর চক্রবর্তী। এঁদের সকলেই বহু বৎসর কারাগারে ও অন্তরীণে আবদ্ধ ছিলেন।  তথ্যসূত্র     বিষয়শ্রেণী:বাংলাদেশী বিপ্লবী বিষয়শ্রেণী:কিশোরগঞ্জ জেলার ব্যক্তি বিষয়শ্রেণী:পূর্ববঙ্গে জন্ম বিষয়শ্রেণী:ভারতের স্বাধীনতা আন্দোলন বিষয়শ্রেণী:ময়মনসিংহের বিপ্লবী বিষয়শ্রেণী:১৯৪০-এ মৃত্যু বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:বাঙালি বিপ্লবী বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন
পাশ হল হিন্দু মূর্তিতত্ত্বে বর্ণিত একটি অতিপ্রাকৃত অস্ত্র। দড়ির এক বিশেষ ধরনের ফাঁসকে পাশ বলে। হিন্দু ধর্মশাস্ত্র অনুসারে, এটি হল গণেশ, যম, বরুণ প্রমুখ কয়েকজন হিন্দু দেবতার অন্যতম অস্ত্র।   বিঘ্ননাশের দেবতা গণেশের সাধারণ প্রতীক; বিঘ্নকে বন্ধন এবং মানুষকে বিঘ্ন থেকে মুক্তি দান করার তাঁর যে শক্তি, সেই শক্তিরই প্রতীক হল পাশ। মৃত্যুদেবতা যম পাশের মাধ্যমে মৃত্যুকালের জীবের দেহ থেকে আত্মাকে টেনে বের করে আনেন। শাস্ত্রীয় বর্ণনায় দেখা যায়, পাশে একটি বা দু’টি গিঁটে দু’টি বা তিনটি বন্ধনী রয়েছে।  সংস্কৃত ভাষায় "পাশ" শব্দটির আদি অর্থ "গিঁট" বা "গ্রন্থিবন্ধন"। সাধারণত শত্রুর হাত-পা বাঁধার জন্য অথবা পশু শিকারের জন্য পাশ ব্যবহৃত হয়। পাশ জাগতিক আসক্তির প্রতীক; আবার অমঙ্গল বা অজ্ঞানকে বন্দী ও বন্ধন করার কোনও দেবতার যে ক্ষমতা, তারও প্রতীক। আনন্দ কুমারস্বামী পাশের সঙ্গে জাগতিক বন্ধনের যোগটি ব্যাখ্যা করেছেন।  হিন্দুধর্মের শৈব সিদ্ধান্ত সম্প্রদায়ে পাশ হল ‘পতি-পশু-পাশ’ ত্রয়ীর একটি অংশ। এই তিনটি শব্দের অর্থ হল যথাক্রমে "প্রভু, পশু, রজ্জু"; যা ঈশ্বর, মানব ও জগতের প্রতীক। "পতি" শব্দের মাধ্যমে ঈশ্বরকে শিব রূপে ব্যাখ্যা করা হয়েছে। উল্লেখ্য, তিনিই এই সম্প্রদায়ের প্রধান দেবতা। "পশু" হল মানুষের আত্মা এবং "পাশ" হল শিবের একটি বিশেষ ক্ষমতা। এই ক্ষমতার বলে তিনি আত্মাকে সত্যের পথে পৌঁছে দিতে পারেন অথবা এই ক্ষমতার বলে তিনি "অজ্ঞ" জীবকে তাঁর মায়ার প্রতি প্ররোচিতও করতে পারেন।  অলংকরণ  তথ্যসূত্র  বিষয়শ্রেণী:গণেশ বিষয়শ্রেণী:হিন্দু পূজায় ব্যবহৃত বস্তু বিষয়শ্রেণী:হিন্দু মূর্তিতত্ত্ব বিষয়শ্রেণী:হিন্দু প্রতীক বিষয়শ্রেণী:হিন্দু পৌরাণিক অস্ত্র
জয়লন ওয়াগ অথবা জলিয়ন ওয়াগ () হার্জের আঁকা দুঃসাহসী টিন‌টিন কমিকস সিরিজের একটি প্রধান চরিত্র। সে একজন সঙ্গপ্রিয়, সরল ও হামবড়া লোক, আর গল্পের মধ্যে সে প্রায়ই হুটহাট করে ঢুকে পড়ে।  চরিত্র ইতিহাস ক্যাপ্টেন হ্যাডক ওয়াগকে পছন্দ করে না এবং তার অনাহুত আগমনে বিরক্তবোধ করে। কিন্তু আমুদে স্বভাবের ওয়াগ এসব খেয়াল করেনা, বরং নিজেকে সে ক্যাপ্টেনের খুব ভালো বন্ধু বলে মনে করে। মাঝেমধ্যে ওয়াগ পথজ্ঞানহীন পর্যটক হিসেবে উদ্ভট জায়গায় গিয়ে হাজির হয়, যেখানে হয়তো টিনটিন ও হ্যাডক কোনো অভিযানে ব্যস্ত ছিল আর সেও তাতে জড়িয়ে পড়ে। এমনিতে পেশাগতভাবে সে বীমা কোম্পানির দালাল, আন্যান্য লোকদের বীমা করাবার জন্যে সাধাসাধি করে। এছাড়া আলাপের মধ্যে ওয়াগ প্রায়ই তার খুড়ো নাপিত আনাতোলের কথা বলে থাকে।  জয়লন ওয়াগ চরিত্রটির অনুপ্রেরণা ছিল এক সেলসম্যান যে কিনা অনাহুতভাবে হার্জের বাড়িতে এসে জুড়ে বসেছিল। তবে হার্জ একে বলতেন বেলজিকাইন, মানে হীনচেতা বেলজীয় লোক যার আত্মসচেতনতা নেই।Sadoul, Numa: Tintin et Moi: entretiens avec Hergé, p. 109, Casterman, 1975 সিরিজে ওয়াগ বেশ দেরিতে এসেছে, শুরু করেছে ক্যালকুলাসের কাণ্ডে, যেখানে তার হামবড়া ভাব আর সংবেদনহীনতা ক্যাপ্টেনকে রাগিয়ে দিয়েছিল। এরপর লোহিত সাগরের হাঙর, পান্না কোথায়, ফ্লাইট ৭১৪ এবং বিপ্লবীদের দঙ্গলে গল্পগুলোতে তাকে দেখা গেছে।  নামকরণ সাধারণত টিনটিন কমিকসের ক্ষেত্রে চরিত্রদের নামগুলোর আক্ষরিক অনুবাদ না করে নতুন কোনো কৌতুককর নাম দেয়া হয়। হার্জ ফরাসীতে যেরকম নাম দিতে চেয়েছিলেন তার সরাসরি অনুবাদ হয়না, তবে এটুকু বলা যায় যে, তিনি একটা "ফুলেফেঁপে ওঠা" নাম চেয়েছিলেন, যেটা একইসাথে নাদুসনুদুস ও দুর্বল শোনাবে। ওয়াগের আসল ফরাসী নাম ছিল সেরাফিন লেম্পুন।  আরও দেখুন  দুঃসাহসী টিনটিন কমিকসের চরিত্রসমূহ  তথ্যসূত্র  গ্রন্থপঞ্জি      বিষয়শ্রেণী:টিনটিন চরিত্র বিষয়শ্রেণী:Comics characters introduced in 1956 বিষয়শ্রেণী:Fictional salespeople বিষয়শ্রেণী:Fictional Belgian people বিষয়শ্রেণী:Male characters in comics বিষয়শ্রেণী:কমিক চরিত্র বিষয়শ্রেণী:কাল্পনিক বিক্রয়কর্মী